
Namo tassa bhagavato arahato sammasambuddhassa 


Khuddakanikaye 
Dhammapadapali 


1. Yamakavaggo 


Manopubbangamā dhamma, manosetthā manomayā; 
Manasā ce padutthena, bhāsati vā karoti vā; 
Tato nam dukkhamanveti, cakkamva vahato padam. 


Manopubbangamā dhammā, manosetthā manomayā; 
Manasā ce pasannena, bhāsati vā karoti vā; 
Tato nam sukhamanveti, chāyāva anapāyinī [anupāyinī (ka.)]. 


Akkocchi mam avadhi mam, ajini [ajinī (?)] mam ahāsi me; 
Ye ca tam upanayhanti, veram tesam na sammati. 


Akkocchi mam avadhi mam, ajini mam ahāsi me; 
Ye ca tam nupanayhanti, veram tesūpasammati. 


Na hi verena verāni, sammantīdha kudācanam; 
Averena ca sammanti, esa dhammo sanantano. 


Pare ca na vijānanti, mayamettha yamāmase; 
Ye ca tattha vijānanti, tato sammanti medhagā. 


Subhānupassim viharantam, indriyesu asamvutam; 
Bhojanamhi cāmattaiīfium, kusītam hīnavīriyam; 
Tam ve pasahati māro, vāto rukkhamva dubbalam. 


Asubhānupassim viharantam, indriyesu susamvutam; 
Bhojanamhi ca mattafifium, saddham āraddhavīriyam; 
Tam ve nappasahati māro, vāto selamva pabbatam. 


Anikkasāvo kāsāvam, yo vattham paridahissati; 
Apeto damasaccena, na so kāsāvamarahati. 


Yo ca vantakasāvassa, sīlesu susamāhito; 
Upeto damasaccena, sa ve kāsāvamarahati. 


Asāre sāramatino, sāre cāsāradassino; 
Te saram nādhigacchanti, micchāsankappagocarā. 


Sāraūica sārato iiatvā, asārafica asārato; 
Te sāram adhigacchanti, sammāsankappagocarā. 


Yathā agāram ducchannam, vutthī samativijjhati; 

Evam abhāvitam cittam, rāgo samativijjhati. 


14. Yathā agāram suchannam, vutthī na samativijjhati; 
Evam subhāvitam cittam, rāgo na samativijjhati. 


15. Idha socati pecca socati, pāpakārī ubhayattha socati; 
So socati so vihaññati, disva kammakilitthamattano. 


16. Idha modati pecca modati, katapuñño ubhayattha modati; 
So modati so pamodati, disva kammavisuddhimattano. 


17. Idha tappati pecca tappati, pāpakārī [papakari (?)] ubhayattha tappati; 
**Pāpam me kata’’nti tappati, bhiyyo [bhīyo (sī.)] tappati duggatim gato. 


18. Idha nandati pecca nandati, katapuñño ubhayattha nandati; 
**Pufiiam me kata’”’nti nandati, bhiyyo nandati suggatim gato. 


19. Bahumpi ce samhita [sahitam (sī. sya. kam. pī.)] bhāsamāno, na takkaro hoti naro pamatto; 
Gopova gāvo ganayam paresam, na bhāgavā samaññassa hoti. 


20. Appampi ce samhita bhāsamāno, dhammassa hoti [hotī (sī. pī.)] anudhammacārī; 


Ragañca dosañca pahāya moham, sammappajano suvimuttacitto; 
Anupadiyano idha vā huram vā, sa bhāgavā samaññassa hoti. 


Yamakavaggo pathamo nitthito. 


2. Appamādavaggo 


21. Appamādo amatapadam [amatam padam (ka.)], pamādo maccuno padam; 
Appamattā na mīyanti, ye pamattā yathā matā. 


22. Evam [etam (sī. sya. kam. pt.)| visesato iiatvā, appamādamhi panditā; 
Appamāde pamodanti, ariyānam gocare ratā. 


23. Te jhāyino sātatikā, niccam daļhaparakkamā; 
Phusanti dhīrā nibbānam, yogakkhemam anuttaram. 


24. Utthānavato satīmato [satimato (sī. syā. ka.)|, sucikammassa nisammakārino; 
Saūīfiatassa dhammajīvino, appamattassa [apamattassa (?)] yasobhivaddhati. 


25. Utthānenappamādena, samyamena damena ca; 
Dīpam kayirātha medhāvī, yam ogho nābhikīrati. 


26. Pamādamanuyufijanti, bālā dummedhino Jana; 
Appamādatica medhāvī, dhanam setthamva rakkhati. 


27. Mā pamādamanuyufijetha, mā kāmaratisanthavam [sandhavam (ka)|; 
Appamatto hi jhāyanto, pappoti vipulam sukham. 


28. Pamādam appamādena, yadā nudati paņdito; 
Paiifiāpāsādamāruyha, asoko sokinim pajam; 

Pabbatatthova bhūmatthe [bhummatthe (sī. sya.)], dhīro bale avekkhati. 


Appamatto pamattesu, suttesu bahujāgaro; 
Abalassamva sīghasso, hitvā yāti sumedhaso. 


Appamādena maghavā, devānam setthatam gato; 
Appamādam pasamsanti, pamādo garahito sadā. 


Appamādarato bhikkhu, pamāde bhayadassi vā; 
Samyojanam aņum thūlam, daham aggīva gacchati. 


Appamādarato bhikkhu, pamāde bhayadassi vā; 
Abhabbo parihānāya, nibbānasseva santike. 


Appamādavaggo dutiyo nitthito. 


3. Cittavaggo 


Phandanam capalam cittam, dūrakkham [durakkham (sabbattha)] dunnivārayam; 
Ujum karoti medhāvī, usukārova tejanam. 


Vārijova thale khitto, okamokataubbhato; 
Pariphandatidam cittam, māradheyyam pahātave. 


Dunniggahassa lahuno, yatthakāmanipātino; 
Cittassa damatho sādhu, cittam dantam sukhāvaham. 


Sududdasam sunipuņam, yatthakāmanipātinam; 
Cittam rakkhetha medhāvī, cittam guttam sukhāvaham. 


Dūrangamam ekacaram [ekacāram (ka.)], asarīram guhāsayam; 
Ye cittam samyamessanti, mokkhanti mārabandhanā. 


Anavatthitacittassa, saddhammam avijānato; 


Pariplavapasādassa, pañña na paripūrati. 


Anavassutacittassa, ananvāhatacetaso; 
Pufiiapāpapahīnassa, natthi jāgarato bhayam. 


Kumbhūpamam kāyamimam viditvā, nagarūpamam cittamidam thapetvā; 


Yodhetha māram paūtiāvudhena, jitafica rakkhe anivesano siya. 


Aciram vatayam kāyo, pathavim adhisessati; 
Chuddho apetaviññano, niratthamva kalingaram. 


Diso disam yam tam kayirā, vert vā pana verinam; 
Micchāpaņihitam cittam, pāpiyo [pāpiyam (?)] nam tato kare. 


Na tam mata pita kayirā, aññe vapi ca iiātakā; 
Sammāpaņihitam cittam, seyyaso nam tato kare. 

Cittavaggo tatiyo nitthito. 


4. Pupphavaggo 


Ko imam [komam (ka.)| pathavim vicessati [vijessati (sī. sya. pī.)], yamalokañca imam 
sadevakam; 
Ko dhammapadam sudesitam, kusalo pupphamiva pacessati [pupphamivappacessati (ka.)]. 


Sekho pathavim vicessati, yvamalokafica imam sadevakam; 
Sekho dhammapadam sudesitam, kusalo pupphamiva pacessati. 


Pheņūpamam kāyamimam viditvā, marīcidhammam abhisambudhāno; 
Chetvāna mārassa papupphakāni [sapupphakāni (tīkā)|, adassanam maccurājassa gacche. 


Pupphāni heva pacinantam, byāsattamanasam [byāsattamānasam (ka.)| naram; 
Suttam gāmam mahoghova, maccu ādāya gacchati. 


Pupphāni heva pacinantam, byāsattamanasam naram; 
Atittafifieva kāmesu, antako kurute vasam. 


Yathāpi bhamaro puppham, vaņņagandhamahethayam [vaņņagandhamapothayam (ka.)]; 
Paleti rasamādāya, evam gāme munī care. 


Na paresam vilomāni, na paresam katākatam; 
Attanova avekkheyya, katāni akatāni ca. 


Yathāpi ruciram puppham, vaņņavantam agandhakam; 
Evam subhāsitā vācā, aphalā hoti akubbato. 


Yathāpi ruciram puppham, vaņņavantam sugandhakam [sagandhakam (sī. syā. kam. pī.)]; 
Evam subhāsitā vācā, saphalā hoti kubbato [sakubbato (sī. pī.), pakubbato (sī. attha.), 
sukubbato (syā. kam.)]. 


Yathāpi puppharāsimhā, kayirā mālāguņe bahū; 
Evam jātena maccena, kattabbam kusalam bahum. 


Na pupphagandho pativātameti, na candanam tagaramallikā [tagaramallikā (sī. sya. kam. pī.)|; 
Satafica gandho pativātameti, sabbā disa sappuriso pavāyati. 


Candanam tagaram vāpi, uppalam atha vassikī; 
Etesam gandhajātānam, sīlagandho anuttaro. 


Appamatto ayam gandho, yvāyam tagaracandanam [yāyam tagaracandanī (sī. sya. kam. pī.)|; 
Yo ca sīlavatam gandho, vāti devesu uttamo. 


Tesam sampannasīlānam, appamādavihārinam; 
Sammadañña vimuttānam, māro maggam na vindati. 


Yathā sankārathānasmim [sankāradhānasmim (sī. sya. kam. pī.)], ujjhitasmim mahāpathe; 
Padumam tattha jāyetha, sucigandham manoramam. 

Evam sankārabhūtesu, andhabhūte [andhībhūte (ka.)] puthujjane; 


Atirocati paññaya, sammāsambuddhasāvako. 


Pupphavaggo catuttho nitthito. 


5. Bālavaggo 


Dīghā jāgarato ratti, dīgham santassa yojanam; 
Dīgho bālānam samsāro, saddhammam avijānatam. 


Caraiice nādhigaccheyya, seyyam sadisamattano; 
Ekacariyam [ekacariyam (ka.)] daļham kayirā, natthi bāle sahāyatā. 


Puttā matthi dhanammatthi [puttamatthi dhanamatthi (ka.)], iti bālo vihaññati; 
Atta hi [attāpi (?)| attano natthi, kuto puttā kuto dhanam. 


Yo bālo maññati bālyam, paņdito vapi tena so; 
Bālo ca paņditamānī, sa ve **bālo'*ti vuccati. 


Yāvajīvampi ce bālo, paņditam payirupāsati; 
Na so dhammam vijānāti, dabbī sūparasam yathā. 


Muhuttamapi ce viñňū, paņditam payirupāsati; 
Khippam dhammam vijānāti, jivhā sūparasam yathā. 


Caranti bālā dummedhā, amitteneva attanā; 
Karontā pāpakam kammam, yam hoti katukapphalam. 


Na tam kammam katam sādhu, yam katvā anutappati; 
Yassa assumukho rodam, vipākam patisevati. 


Tafica kammam katam sādhu, yam katvā nānutappati; 
Yassa patīto sumano, vipākam patisevati. 


Madhuvā [madhum vā (dt. ni. tika 1)] maññati bālo, yāva papam na paccati; 
Yadā ca paccati papam, bālo [atha bālo (sī. sya.) atha (?)] dukkham nigacchati. 


Māse mase kusaggena, bālo bhufijeyya bhojanam; 
Na so sankhātadhammānam [sankhatadhammānam (sī. pī. ka.)], kalam agghati soļasim. 


Na hi papam katam kammam, sajju khīramva muccati; 
PDahantam bālamanveti, bhasmacchannova [bhasmāchannova (sī. pī. ka.)] pāvako. 


Yāvadeva anatthāya, iiattam [ñatam (?)] bālassa jāyati; 
Hanti bālassa sukkamsam, muddhamassa vipātayam. 


Asantam bhāvanamiccheyya [asantam bhāvamiccheyya (syā.), asantabhāvanamiccheyya 
(ka.)], purekkhārafīca bhikkhusu; 
Āvāsesu ca issariyam, pūjā parakulesu ca. 


Mameva kata maññantu, gihīpabbajitā ubho; 

Mamevātivasā assu, kiccākiccesu kismici; 

Iti bālassa sankappo, iccha mano ca vaddhati. 
Añña hi lābhūpanisā, aññā nibbānagāminī; 
Evametam abhiññaya, bhikkhu buddhassa sāvako; 
Sakkāram nābhinandeyya, vivekamanubrūhaye. 


Bālavaggo pañcamo nitthito. 


6. Paņditavaggo 


Nidhīnamva pavattāram, yam passe vajjadassinam; 
Niggayhavādim medhāvim, tādisam paņditam bhaje; 
Tādisam bhajamānassa, seyyo hoti na pāpiyo. 


Ovadeyyānusāseyya, asabbhā ca nivāraye; 
Sataiīhi so piyo hoti, asatam hoti appiyo. 


Na bhaje pāpake mitte, na bhaje purisādhame; 
Bhajetha mitte kalyāņe, bhajetha purisuttame. 


Dhammapīti sukham seti, vippasannena cetasā; 
Ariyappavedite dhamme, sadā ramati paņdito. 

Udakañhi nayanti nettikā, usukārā namayanti [damayanti (ka.)] tejanam; 


Dārum namayanti tacchakā, attānam damayanti paņditā. 


Selo yathā ekaghano [ekagghano (ka.)], vātena na samīrati; 


Evam nindāpasamsāsu, na samifijanti paņditā. 


Yathāpi rahado gambhīro, vippasanno anāvilo; 
Evam dhammāni sutvāna, vippasīdanti paņditā. 


Sabbattha ve sappurisā cajanti, na kāmakāmā lapayanti santo; 


Sukhena phutthā atha vā dukhena, na uccāvacam [noccāvacam (sī. attha.)| panditā dassayanti. 


Na attahetu na parassa hetu, na puttamicche na dhanam na rattham; 
Na iccheyya [nayicche (pī.), nicche (?)] adhammena samiddhimattano, sa sīlavā paññava 


dhammiko siyā. 


Appakā te manussesu, ye janā pāragāmino; 
Athāyam itarā paja, tīramevānudhāvati. 


Ye ca kho sammadakkhāte, dhamme dhammānuvaāttino; 
Te Jana pāramessanti, maccudheyyam suduttaram. 


Kaņham dhammam vippahāya, sukkam bhāvetha pandito; 
Okā anokamāgamma, viveke yattha dūramam. 


Tatrābhiratimiccheyya, hitvā kāme akificano; 


Pariyodapeyya [pariyodāpeyya (?)| attānam, cittaklesehi pandito. 

89. Yesam sambodhiyangesu, sammā cittam subhāvitam; 
Adanapatinissagge, anupadaya ye rata; 
Khīņāsavā jutimanto, te loke parinibbutā. 


Paņditavaggo chattho nitthito. 


7. Arahantavaggo 


90. Gataddhino visokassa, vippamuttassa sabbadhi; 
Sabbaganthappahīnassa, pariļāho na vijjati. 


91. Uyyuiijanti satīmanto, na nikete ramanti te; 
Hamsāva pallalam hitvā, okamokam jahanti te. 
92. Yesam sannicayo natthi, ye pariññatabhojana; 
Suññato animitto ca, vimokkho yesam gocaro; 
Ākāse va sakuntānam [sakuņānam (ka.)], gati tesam durannayā. 


93. Yassāsavā parikkhīņā, āhāre ca anissito; 
Suññato animitto ca, vimokkho yassa gocaro; 
Ākāse va sakuntānam, padam tassa durannayam. 


94. Yassindriyāni samathangatāni [samatham gatāni (sī. pī.)], assā yathā sārathinā sudantā; 
Pahīnamānassa anāsavassa, devāpi tassa pihayanti tādino. 


95, Pathavisamo no virujjhati, indakhilupamo [indakhīlūpamo (sī. sya. ka.)] tādi subbato; 
Rahadova apetakaddamo, samsārā na bhavanti tādino. 


96. Santam tassa manam hoti, santā vācā ca kamma ca; 
Sammadañña vimuttassa, upasantassa tādino. 

97. Assaddho akataññu ca, sandhicchedo ca yo naro; 
Hatāvakāso vantāso, sa ve uttamaporiso. 


98. Game vā yadi varaññe, ninne vā yadi vā thale; 
Yattha arahanto viharanti, tam bhūmirāmaņeyyakam. 


w = 


99. Ramaņīyāni araññani, yattha na ramatī jano; 
Vītarāgā ramissanti, na te kamagavesino. 
Arahantavaggo sattamo nitthito. 


8. Sahassavaggo 


100. Sahassamapi ce vācā, anatthapadasamhitā; 
Ekam atthapadam seyyo, yam sutvā upasammaāti. 


101. Sahassamapi ce gāthā, anatthapadasamhitā; 
Ekam gāthāpadam seyyo, yam sutvā upasammati. 


102. Yo ca gāthā satam bhāse, anatthapadasamhitā [anatthapadasatihitam (ka.) visesanam hetam 
gāthātipadassa]; 

Ekam dhammapadam seyyo, yam sutvā upasammati. 


Yo sahassam sahassena, sangāme manuse jine; 


Ekañca jeyyamattānam [attānam (sī. pī.)], sa ve sangamajuttamo. 


Atta have jitam seyyo, yā cayam itarā paja; 
Attadantassa posassa, niccam saññatacarino. 


Neva devo na gandhabbo, na māro saha brahmunā; 
Jitam apajitam kayira, tathārūpassa jantuno. 


Māse māse sahassena, yo yajetha satam samam; 
Ekatica bhāvitattānam, muhuttamapi pūjaye; 
Sāyeva pūjanā seyyo, yafice vassasatam hutam. 


Yo ca vassasatam jantu, aggim paricare vane; 
Ekatica bhāvitattānam, muhuttamapi pūjaye; 
Sāyeva pūjanā seyyo, yafice vassasatam hutam. 


Page 8 sur 30 


Yam kiñci yittham va hutam va [yitthafīca hutañca (ka.)| loke, samvaccharam yajetha 


puññapekkho; 


Sabbampi tam na catubhāgameti, abhivādanā ujjugatesu seyyo. 


Abhivādanasīlissa, niccam vuddhapacayino [vaddhāpacāyino (sī. pī.)]; 


Cattāro dhammā vaddhanti, āyu vaņņo sukham balam. 


Yo ca vassasatam jīve, dussīlo asamāhito; 
Ekāham jīvitam seyyo, sīlavantassa jhāyino. 


Yo ca vassasatam jīve, duppañño asamāhito; 
Ekāham jīvitam seyyo, paūifiavantassa jhāyino. 


Yo ca vassasatam jīve, kusīto hīnavīriyo; 
Ekāham jīvitam seyyo, vīriyamārabhato daļham. 


Yo ca vassasatam jīve, apassam udayabbayam; 
Ekāham jīvitam seyyo, passato udayabbayam. 


Yo ca vassasatam jīve, apassam amatam padam; 
Ekāham jīvitam seyyo, passato amatam padam. 


Yo ca vassasatam jīve, apassam dhammamuttamam; 
Ekāham jīvitam seyyo, passato dhammamuttamam. 


Sahassavaggo atthamo nitthito. 


9. Pāpavaggo 


Abhittharetha kalyāņe, papa cittam nivāraye; 
Dandhatīhi karoto puññam, pāpasmim ramatī mano. 

117. Papañce puriso kayira, na nam [na tam (sī. pī.)] kayira punappunam; 
Na tamhi chandam kayiratha, dukkho papassa uccayo. 


118. Puññañce puriso kayira, kayira nam [kayirathetam (sī. syā.), kayirathenam (pī.)] punappunam; 
Tamhi chandam kayiratha, sukho puññassa uccayo. 


119. Pāpopi passati bhadram, yava papam na paccati; 
Yadā ca paccati papam, atha papo papani [atha pāpāni (?)| passati. 


120. Bhadropi passati papam, yāva bhadram na paccati; 
Yadā ca paccati bhadram, atha bhadro bhadrani [atha bhadrāni (?)] passati. 


121. Mavamaññetha [mappamaññetha (sī. sya. pī.)] pāpassa, na mantam [na mam tam (sī. pī.), na 
mattam (syā.)] āgamissati; 
Udabindunipātena, udakumbhopi pūrati; 
Bālo pūrati [pūrati bālo (sī. ka.), āpūrati bālo (syā.)] pāpassa, thokam thokampi [thoka 
thokampi (sī. pī.)] ācinam. 


122. Māvamatiietha puññassa, na mantam āgamissati; 
Udabindunipātena, udakumbhopi pūrati; 


Dhīro pūrati puññassa, thokam thokampi ācinam. 


123. Vāņijova bhayam maggam, appasattho mahaddhano; 
Visam jīvitukāmova, pāpāni parivajjaye. 


124. Pāņimhi ce vaņo nāssa, hareyya pāņinā visam; 
Nābbaņam visamanveti, natthi pāpam akubbato. 


125. Yo appadutthassa narassa dussati, suddhassa posassa anangaņassa; 
Tameva bālam pacceti pāpam, sukhumo rajo pativātamva khitto. 


126. Gabbhameke uppajjanti, nirayam pāpakammino; 
Saggam sugatino yanti, parinibbanti anāsavā. 


127. Na antalikkhe na samuddamajjhe, na pabbatānam vivaram pavissa [pavisam (syā.)|; 
Na vijjatī [na vijjati (ka. sī. pī. ka.)] so jagatippadeso, yatthatthito [yatratthito (syā.)] mucceyya 


pāpakammā. 


128. Na antalikkhe na samuddamajjhe, na pabbatānam vivaram pavissa; 
Na vijjatī so jagatippadeso, yatthatthitam [yatratthitam (syā.)| nappasaheyya maccu. 


Pāpavaggo navamo nitthito. 


10. Daņdavaggo 


129. Sabbe tasanti daņdassa, sabbe bhāyanti maccuno; 
Attānam upamam katvā, na haneyya na ghātaye. 


130. Sabbe tasanti daņdassa, sabbesam jīvitam piyam; 
Attānam upamam katvā, na haneyya na ghātaye. 

131. Sukhakamani bhūtāni, yo dandena vihimsati; 
Attano sukhamesano, pecca so na labhate sukham. 


132. Sukhakamani bhūtāni, yo dandena na himsati; 
Attano sukhamesano, pecca so labhate sukham. 


133. Māvoca pharusam kañci, vuttā pativadeyyu tam [pativadeyyum tam (ka.)]; 
Dukkhā hi sārambhakathā, patidanda phuseyyu tam [phuseyyum tam (ka.)]. 


134. Sace neresi attānam, kamso upahato yathā; 
Esa pattosi nibbānam, sārambho te na vijjati. 


135. Yathā daņdena gopālo, gāvo pājeti gocaram; 
Evam jarā ca maccu ca, āyum pājenti pāņinam. 


136. Atha pāpāni kammāni, karam bālo na bujjhati; 
Sehi kammehi dummedho, aggidaddhova tappati. 


137. Yo daņdena adaņdesu, appadutthesu dussati; 
Dasannamaītiataram thānam, khippameva nigacchati. 


138. Vedanam pharusam jānim, sarīrassa ca bhedanam [sarīrassa pabhedanam (syā.)]; 
Garukam vapi ābādham, cittakkhepaīica [cittakkhepam va (sī. sya. pī.)| pāpuņe. 


139. Rājato va upasaggam [upassaggam (sī. pī.)|, abbhakkhānaīica [abbhakkhānam va (sī. pī.)] 
dāruņam; 
Parikkhayaiica [parikkhayam va (sī. syā. pī.)] fiātīnam, bhogānafica [bhogānam va (sī. sya. 
pī.)] pabhanguram [pabhangunam (ka.)). 


140. Atha vāssa agārāni, aggi dahati [dayhati (ka.)] pāvako; 
Kāyassa bhedā duppatīiio, nirayam sopapajjati [so upapajjati (sī. syā.)]. 


141. Na naggacariyā na jatā na panka, nānāsakā thaņdilasāyikā vā; 
Rajojallam ukkutikappadhānam, sodhenti maccam avitiņņakankham. 


142. Alankato cepi samam careyya, santo danto niyato brahmacārī; 
Sabbesu bhūtesu nidhāya daņdam, so brāhmaņo so samaņo sa bhikkhu. 


143. Hirīnisedho puriso, koci lokasmi vijjati; 
Yo niddam [nindam (sī. pī.) sam. ni. 1.18] apabodheti [apabodhatī (sī. sya. pī.)], asso bhadro 
kasāmiva. 

144. Asso yathā bhadro kasānivittho, ātāpino samvegino bhavātha; 
Saddhāya sīlena ca vīriyena ca, samādhinā dhammavinicchayena ca; 


Sampannavijjācaraņā patissatā, jahissatha [pahassatha (sī. syā. pī.)] dukkhamidam anappakam. 


145. Udakañhi nayanti nettikā, usukārā namayanti tejanam; 
Dārum namayanti tacchakā, attānam damayanti subbatā. 


Daņdavaggo dasamo nitthito. 

11. Jarāvaggo 


146. Ko nu hāso [kinnu hāso (ka.)] kimānando, niccam pajjalite sati; 
Andhakārena onaddhā, padīpam na gavesatha. 


147. Passa cittakatam bimbam, arukāyam samussitam; 
Āturam bahusankappam, yassa natthi dhuvam thiti. 


148. Parijiņņamidam rūpam, roganīļam [roganiddham (sī. pī.), roganiddham (syā.)] pabhanguram; 
Bhijjati pūtisandeho, maraņantaiīhi jīvitam. 


149. Yānimāni apatthāni [yānimāni apatthāni (sī. syā. pī.), vānimāni paviddhāni (?)], alābūneva 
[alāpūneva (sī. syā. pī.)] sārade; 
Kāpotakāni atthīni, tāni disvāna kā rati. 


150. Atthīnam nagaram katam, mamsalohitalepanam; 
Yattha jarā ca maccu ca, māno makkho ca ohito. 


151. Jīranti ve rājarathā sucittā, atho sarīrampi jaram upeti; 
Satafica dhammo na jaram upeti, santo have sabbhi pavedayanti. 


152. Appassutāyam puriso, balibaddhova [balivaddova (sī. syā. pī.)] jīrati; 
Mamsāni tassa vaddhanti, pañña tassa na vaddhati. 


153. Anekajātisamsāram, sandhāvissam anibbisam; 
Gahakāram [gahakārakam (sī. sya. pī.)] gavesanto, dukkhā Jati punappunam. 


154. Gahakāraka ditthosi, puna geham na kāhasi; 
Sabbā te phāsukā bhaggā, gahakūtam visankhatam; 
Visankhāragatam cittam, taņhānam khayamajjhagā. 


155. Acaritvā brahmacariyam, aladdhā yobbane dhanam; 
Jiņņakoūcāva jhāyanti, khīņamaccheva pallale. 


156. Acaritvā brahmacariyam, aladdhā yobbane dhanam; 
Senti cāpātikhīņāva, purāņāni anutthunam. 


Jarāvaggo ekādasamo nitthito. 


12. Attavaggo 


157. Attānafīce piyam Jañña, rakkheyya nam surakkhitam; 
Tiņņam aññataram yāmam, patijaggeyya paņdito. 


158. Attānameva pathamam, patirūpe nivesaye; 
Athaiifiamanusāseyya, na kilisseyya paņdito. 


159. Attānam ce tathā kayirā, yathāiiiamanusāsati; 
Sudanto vata dametha, attā hi kira duddamo. 

160. Atta hi attano nātho, ko hi natho paro siya; 
Attana hi sudantena, natham labhati dullabham. 


161. Attana hi katam papam, attaJam attasambhavam: 
Abhimatthati [abhimantati (sī. pī.)] dummedham, vajiram vasmamayam 
[vajiramva mhamayam (sya. ka.)] maņim. 


162. Yassa accantadussīlyam, māluvā sālamivotthatam; 
Karoti so tathattānam, yathā nam icchatī diso. 


163. Sukarāni asādhūni, attano ahitāni ca; 
Yam ve hitafica sadhuñca, tam ve paramadukkaram. 


164. Yo sāsanam arahatam, ariyānam dhammajīvinam; 
Patikkosati dummedho, ditthim nissāya pāpikam; 
Phalāni katthakasseva, attaghātāya [attaghaññaya (sī. sya. pī.)] phallati. 
165. Attanā hi [attanāva (sī. sya. pī.)] katam papam, attanā samkilissati; 
Attanā akatam pāpam, attanāva visujjhati; 


Suddhī asuddhi paccattam, nañño aññam [nāfiiamaūtio(sī.)] visodhaye. 


166. Attadattham paratthena, bahunāpi na hāpaye; 


Attadatthamabhiūifiāya, sadatthapasuto siya. 


Attavaggo dvādasamo nitthito. 


13. Lokavaggo 


167. Hīnam dhammam na seveyya, pamādena na samvase; 
Micchāditthim na seveyya, na siya lokavaddhano. 


168. Uttitthe nappamajjeyya, dhammam sucaritam care; 
Dhammacārī sukham seti, asmim loke paramhi ca. 


169. Dhammam care sucaritam, na nam duccaritam care; 
Dhammacārī sukham seti, asmim loke paramhi ca. 


170. Yathā pubbuļakam [pubbuļakam (sī. pt.)] passe, yathā passe marīcikam; 
Evam lokam avekkhantam, maccurājā na passati. 


171. Etha passathimam lokam, cittam rājarathūpamam; 
Yattha bālā visīdanti, natthi sango vijānatam. 


172. Yo ca pubbe pamajjitvā, pacchā so nappamajjati; 
Somam lokam pabhāseti, abbhā muttova candimā. 


173. Yassa papam katam kammam, kusalena pidhīyati [pitīyati (sī. sya. pī.)]; 
Somam lokam pabhāseti, abbhā muttova candimā. 


174. Andhabhūto [andhībhūto (ka.)] ayam loko, tanukettha vipassati; 
Sakuņo jālamuttova, appo saggāya gacchati. 

175. Hamsadiccapathe yanti, ākāse yanti iddhiyā; 
Nīyanti dhīrā lokamhā, jetvā māram savāhinim [savāhanam (sya. ka.)]. 


176. Ekam dhammam atītassa, musāvādissa jantuno; 
Vitiņņaparalokassa, natthi pāpam akāriyam. 


177. Na ve kadariyā devalokam vajanti, bālā have nappasamsanti dānam; 
Dhīro ca dānam anumodamāno, teneva so hoti sukhī parattha. 


178. Pathabyā ekarajjena, saggassa gamanena vā; 
Sabbalokādhipaccena, sotāpattiphalam varam. 


Lokavaggo terasamo nitthito. 


14. Buddhavaggo 


179. Yassa jitam nāvajīyati, jitam yassa [jitamassa (sī. syā. pī.), jitam massa (ka.)] no yati koci 
loke; 
Tam buddhamanantagocaram, apadam kena padena nessatha. 


180. Yassa jālinī visattikā, taņhā natthi kuhifici netave; 
Tam buddhamanantagocaram, apadam kena padena nessatha. 


181. Ye jhānapasutā dhīrā, nekkhammūpasame ratā; 
Devāpi tesam pihayanti, sambuddhānam satīmatam. 


182. Kiccho manussapatilābho, kiccham maccāna jīvitam; 
Kiccham saddhammassavanam, kiccho buddhānamuppādo. 


183. Sabbapāpassa akaraņam, kusalassa upasampadā [kusalassūpasampadā (syā.)]; 
Sacittapariyodapanam [sacittapariyodāpanam (?)], etam buddhāna sāsanam. 


184. Khantī paramam tapo titikkhā, nibbānam [nibbāņam (ka. sī. pī.)] paramam vadanti buddhā; 
Na hi pabbajito parūpaghātī, na [ayam nakāro sī. sya. pī. pātthakesu na dissati| samaņo hoti 
param vihethayanto. 


185. Anūpavādo anūpaghāto [anupavādo anupaghāto (syā. ka.)], pātimokkhe ca samvaro; 
Mattaññuta ca bhattasmim, pantafica sayanāsanam; 


Adhicitte ca āyogo, etam buddhāna sāsanam. 


186. Na kahāpaņavassena, titti kāmesu vijjati; 
Appassādā dukhā kamas, iti viññaya paņdito. 


187. Api dibbesu kāmesu, ratim so nādhigacchati; 
Taņhakkhayarato hoti, sammāsambuddhasāvako. 


188. Bahum ve saraņam yanti, pabbatāni vanāni ca; 
Ārāmarukkhacetyāni, manussā bhayatajjitā. 


189. Netam kho saraņam khemam, netam saraņamuttamam; 
Netam saraņamāgamma, sabbadukkhā pamuccati. 

190. 


191. 


192. 


193. 


194. 


195. 


196. 


197. 


198. 


199. 


200. 


201. 


202. 


203. 


204. 


Yo ca buddhañca dhammañca, sañghañca saranam gato; 
Cattari ariyasaccani, sammappaññaya passati. 


Dukkham dukkhasamuppādam, dukkhassa ca atikkamam; 
Ariyam catthangikam maggam, dukkhūpasamagāminam. 


Etam kho saraņam khemam, etam saraņamuttamam; 
Etam saraņamāgamma, sabbadukkhā pamuccati. 


Dullabho purisajañño, na so sabbattha jāyati; 
Yattha so jāyati dhīro, tam kulam sukhamedhati. 


Sukho buddhānamuppādo, sukhā saddhammadesanā; 
Sukhā sanghassa sāmaggī, samaggānam tapo sukho. 


Pūjārahe pūjayato, buddhe yadi va sāvake; 
Papaficasamatikkante, tiņņasokapariddave. 


Te tādise pūjayato, nibbute akutobhaye; 
Na sakkā puññam sankhātum, imettamapi kenaci. 


Buddhavaggo cuddasamo nitthito. 


15. Sukhavaggo 


Susukham vata jīvāma, verinesu averino; 
Verinesu manussesu, viharāma averino. 


Susukham vata jīvāma, āturesu anāturā; 
Āturesu manussesu, viharāma anāturā. 


Susukham vata jīvāma, ussukesu anussukā; 
Ussukesu manassesu, viharāma anussukā. 


Susukham vata jīvāma, yesam no natthi kificanam; 
Pītibhakkhā bhavissāma, devā ābhassarā yathā. 


Jayam veram pasavati, dukkham seti parājito; 
Upasanto sukham seti, hitvā jayaparājayam. 


Natthi rāgasamo aggi, natthi dosasamo kali; 

Natthi khandhasamā [khandhādisā (sī. sya. pī. rūpasiddhiyā sameti)] dukkhā, natthi santiparam 


sukham. 


Jighacchāparamā roga, sankhāraparamā [sankārā paramā (bahūsu)| dukhā; 


Etam tiatvā yathābhūtam, nibbānam paramam sukham. 


Ārogyaparamā lābhā, santutthiparamam dhanam; 


Vissāsaparamā ñati [vissāsaparamo ñati (ka. sī.), vissāsaparamā ñātī (sī. attha.), vissāsā 
paramā ñati (ka.)], nibbānam paramam [nibbāņaparamam (ka. sī.)] sukham. 

205. Pavivekarasam pitvā [pītvā (sī. syā. kam. pī.)], rasam upasamassa ca; 
Niddaro hoti nippāpo, dhammapītirasam pivam. 


206. Sāhu dassanamariyānam, sannivāso sadā sukho; 
Adassanena bālānam, niccameva sukhī siya. 


207. Bālasangatacārī [bālasangaticārī (ka.)] hi, dīghamaddhāna socati; 
Dukkho bālehi samvāso, amitteneva sabbadā; 
Dhīro ca sukhasamvāso, iiātīnamva samāgamo. 
208. Tasmā hi — 
Dhīrafica paññañca bahussutafica, dhorayhasīlam vatavantamariyam; 
Tam tādisam sappurisam sumedham, bhajetha nakkhattapathamva candimā [tasmā hi dhīram 


paññañca, bahussutafica dhorayham; sīlam dhutavatamariyam, tam tādisam sappurisam; 
sumedham bhajetha nakkhattapathamva candimā; (ka.)]. 


Sukhavaggo pannarasamo nitthito. 


16. Piyavaggo 


209. Ayoge yufijamattānam, yogasmifica ayojayam; 
Attham hitvā piyaggāhī, pihetattānuyoginam. 


210. Mā piyehi samāgaīchi, appiyehi kudācanam; 
Piyānam adassanam dukkham, appiyānafica dassanam. 


211. Tasmā piyam na kayirātha, piyāpāyo hi pāpako; 
Ganthā tesam na vijjanti, yesam natthi piyāppiyam. 


212. Piyato jāyatī soko, piyato jāyatī [jāyate (ka.)] bhayam; 
Piyato vippamuttassa, natthi soko kuto bhayam. 


213. Pemato jāyatī soko, pemato jāyatī bhayam; 
Pemato vippamuttassa, natthi soko kuto bhayam. 


214. Ratiyā jāyatī soko, ratiyā jāyatī bhayam; 
Ratiyā vippamuttassa, natthi soko kuto bhayam. 


215. Kāmato jāyatī soko, kāmato jāyatī bhayam; 
Kāmato vippamuttassa, natthi soko kuto bhayam. 


216. Tanhaya jāyatī [jāyate (ka.)] soko, taņhāya jāyatī bhayam; 
Taņhāya vippamuttassa, natthi soko kuto bhayam. 


217. Sīladassanasampannam, dhammattham saccavedinam; 
Attano kamma kubbānam, tam jano kurute piyam. 


218. Chandajāto anakkhāte, manasā ca phuto siyā; 
Kāmesu ca appatibaddhacitto [appatibandhacitto (ka.)], uddhamsototi vuccati. 


219. Cirappavāsim purisam, dūrato sotthimāgatam; 

Ñatimitta suhajjā ca, abhinandanti agatam. 


220. Tatheva katapuññampi, asmā lokā param gatam; 
Puññani patigaņhanti, piyam ñatrva āgatam. 


Piyavaggo soļasamo nitthito. 


17. Kodhavaggo 


221. Kodham jahe vippajaheyya manam, samyojanam sabbamatikkameyya; 
Tam nāmarūpasmimasajjamānam, akificanam nānupatanti dukkhā. 


222. Yo ve uppatitam kodham, ratham bhantamva vāraye [dhāraye (sī. sya. pī.)|; 
Tamaham sārathim brūmi, rasmiggāho itaro jano. 


223. Akkodhena jine kodham, asādhum sādhunā jine; 
Jine kadariyam dānena, saccenālikavādinam. 


224. Saccam bhaņe na kujjheyya, dajjā appampi [dajjā ppasmimpi (sī. pī.), dajjā appasmi (sya. ka.)] 
yācito; 
Etehi tīhi thānehi, gacche devāna santike. 


225. Ahimsakā ye munayo [ahimsakāyā munayo (ka.)|, nieccam kāyena samvutā; 
Te yanti accutam thānam, yattha gantvā na socare. 


226. Sadā jāgaramānānam, ahorattānusikkhinam; 
Nibbānam adhimuttānam, attham gacchanti āsavā. 


227. Porāņametam atula, netam ajjatanāmiva; 
Nindanti tuņhimāsīnam, nindanti bahubhāņinam; 


Mitabhāņimpi nindanti, natthi loke anindito. 


228. Na cāhu na ca bhavissati, na cetarahi vijjati; 
Ekantam nindito poso, ekantam vā pasamsito. 


229. Yam ce viññü pasamsanti, anuvicca suve suve; 
Acchiddavuttim [acchinnavuttim (ka.)] medhāvim, paitiāsīlasamāhitam. 


230. Nikkham [nekkham (sī. sya. pī.)] jambonadasseva, ko tam ninditumarahati; 
Devāpi nam pasamsanti, brahmunāpi pasamsito. 


231. Kāyappakopam rakkheyya, kāyena samvuto siyā; 
Kāyaduccaritam hitvā, kāyena sucaritam care. 


232. Vacīpakopam rakkheyya, vācāya samvuto siyā; 
Vacīduccaritam hitvā, vācāya sucaritam care. 


233. Manopakopam rakkheyya, manasā samvuto siyā; 
Manoduccaritam hitvā, manasā sucaritam care. 


234. Kāyena samvutā dhīrā, atho vācāya samvutā; 

Manasa samvuta dhīrā, te ve suparisamvutā. 


Kodhavaggo sattarasamo nitthito. 


18. Malavaggo 


235. Paņdupalāsova dānisi, vamapurisāpi ca te [tam (sī. syā. kam. pī.)] upatthitā; 
Uyyogamukhe ca titthasi, pātheyyampi ca te na vijjati. 


236. So karohi dīpamattano, khippam vāyama paņdito bhava; 
Niddhantamalo anangaņo, dibbam ariyabhūmim upehisi [dibbam ariyabhūmimehisi (sī. sya. 
pī.), dibbamariyabhūmim upehisi (?)]. 


237. Upanītavayo ca dānisi, sampayātosi yamassa santike; 
Vaso [vasopi ca (bahūsu)] te natthi antara, pātheyyampi ca te na vijjati. 


238. So karohi dīpamattano, khippam vāyama paņdito bhava; 
Niddhantamalo anangaņo, na punam jātijaram [na puna jātijaram (sī. syā.), na puna jātijjaram 
(ka.)] upehisi. 


239. Anupubbena medhāvī, thokam thokam khaņe khaņe; 
Kammāro rajatasseva, niddhame malamattano. 


240. Ayasāva malam samutthitam [samutthāya (ka.)], tatutthāya [tadutthāya (sī. sya. pī.)] tameva 
khādati; 


Evam atidhonacārinam, sāni kammāni [sakakammāni (sī. pī.)] nayanti duggatim. 


241. Asajjhāyamalā manta, anutthānamalā gharā; 
Malam vaņņassa kosajjam, pamādo rakkhato malam. 


242. Malitthiyā duccaritam, maccheram dadato malam; 
Mala ve pāpakā dhammā, asmim loke paramhi ca. 


243. Tato malā malataram, avijjā paramam malam; 
Etam malam pahantvāna, nimmalā hotha bhikkhavo. 


244. Sujīvam ahirikena, kākasūrena dhamsinā; 
Pakkhandinā pagabbhena, samkilitthena jīvitam. 


245. Hirīmatā ca dujjīvam, niccam sucigavesinā; 
Alīnenāppagabbhena, suddhājīvena passatā. 


246. Yo pāņamatipāteti, musavadañca bhāsati; 
Loke adinnamādiyati, paradārafīca gacchati. 


247. Surāmerayapānaīica, yo naro anuyulijati; 
Idhevameso lokasmim, mūlam khaņati attano. 


248. Evam bho purisa jānāhi, pāpadhammā asaññata; 
Mā tam lobho adhammo ca, ciram dukkhāya randhayum. 

249. Dadāti ve yathasaddham, yathapasadanam [yattha pasadanam (katthaci)] jano; 
Tattha yo manku bhavati [tattha ce mamku yo hoti (sī.), tattha yo mankuto hoti (syā.)], 
paresam panabhojane; 
Na so divā vā rattim va, samadhimadhigacchati. 


250. Yassa cetam samucchinnam, mūlaghaccam [mūlaghaccham (ka.)] samūhatam; 
Sa ve diva vā rattim va, samādhimadhigacchati. 


251. Natthi rāgasamo aggi, natthi dosasamo gaho; 
Natthi mohasamam jālam, natthi taņhāsamā nadī. 


252. Sudassam vajjamaīīfiesam, attano pana duddasam; 
Paresam hi so vajjāni, opunāti [ophunāti (ka.)] yathā bhusam; 
Attano pana chādeti, kalimva kitavā satho. 


253. Paravajjānupassissa, niccam ujjhānasaññino; 
Āsavā tassa vaddharti, ārā so āsavakkhayā. 


254. Ākāseva padam natthi, samaņo natthi bāhire; 
Papaūicābhiratā paja, nippapaīicā tathāgatā. 


255. Ākāseva padam natthi, samaņo natthi bāhire; 
Sankhārā sassatā natthi, natthi buddhānamifijitam. 


Malavaggo atthārasamo nitthito. 


19. Dhammatthavaggo 


256. Na tena hoti dhammattho, yenattham sāhasā [sahasā (sī. syā. ka.)] naye; 
Yo ca attham anatthaiīca, ubho niccheyya paņdito. 


257. Asāhasena dhammena, samena nayatī pare; 
Dhammassa gutto medhāvī, **dhammattho'*ti pavuccati. 


258. Na tena paņdito hoti, yāvatā bahu bhāsati; 
Khemī averī abhayo, **paņdito''ti pavuccati. 


259. Na tāvatā dhammadharo, yāvatā bahu bhāsati; 
Yo ca appampi sutvāna, dhammam kāyena passati; 
Sa ve dhammadharo hoti, yo dhammam nappamajjati. 


260. Na tena thero so hoti [thero hoti (sī. syā.)], yenassa palitam siro; 
Paripakko vayo tassa, **'moghajiņņo'*ti vuccati. 


261. Yamhi saccafica dhammo ca, ahimsā samyamo damo; 
Sa ve vantamalo dhīro, **thero'* iti [so theroti (sya. ka.)] pavuccati. 


262. Na vākkaraņamattena, vaņņapokkharatāya vā; 
Sādhurūpo naro hoti, issukī maccharī satho. 


263. Yassa cetam samucchinnam, mūlaghaccam samūhatam; 

Sa vantadoso medhāvī, **sādhurūpo' ti vuccati. 


264. Na muņdakena samaņo, abbato alikam bhaņam; 
Icchālobhasamāpanno, samaņo kim bhavissati. 


265. Yo ca sameti pāpāni, aņum thūlāni sabbaso; 
Samitattā hi pāpānam, **samaņo' ti pavuccati. 


266. Na tena bhikkhu so hoti, yāvatā bhikkhate pare; 
Vissam dhammam samādāya, bhikkhu hoti na tāvatā. 


267. Yodha puññañca papañca, bāhetvā brahmacariyavā [brahmacariyam (ka.)]; 
Sankhāya loke carati, sa ve **bhikkhū' ti vuccati. 


268. Na monena munī hoti, mūļharūpo aviddasu; 
Yo ca tulamva paggayha, varamādāya paņdito. 


269. Pāpāni parivajjeti, sa munī tena so muni; 
Yo munāti ubho loke, “muni” tena pavuccāti. 


270. Na tena ariyo hoti, yena pāņāni himsati; 
Ahimsā sabbapāņānam, **ariyo'*ti pavuccati. 


271. Na sīlabbatamattena, bāhusaccena vā pana; 
Atha vā samādhilābhena, vivittasayanena vā. 


272. Phusāmi nekkhammasukham, aputhujjanasevitam; 
Bhikkhu vissāsamāpādi, appatto āsavakkhayam. 


Dhammatthavaggo ekūnavīsatimo nitthito. 


20. Maggavaggo 


273. Maggānatthangiko settho, saccānam caturo padā; 
Virāgo settho dhammānam, dvipadānaīica cakkhumā. 


274. Eseva [esova (sī. pī.)] maggo natthañño, dassanassa visuddhiyā; 
Etafihi tumhe patipajjatha, mārassetam pamohanam. 


275. Etañhi tumhe patipannā, dukkhassantam karissatha; 


Akkhāto vo [akkhāto ve (sī. pī.)] maya maggo, aññaya sallakantanam [sallasanthanam (sī. pī.), 
sallasatthanam (syā.). 


276. Tumhehi kiccamātappam, akkhātāro tathāgatā; 
Patipannā pamokkhanti, jhāyino mārabandhanā. 


277. *'Sabbe sankhārā aniccā *ti, yada paññaya passati; 
Atha nibbindati dukkhe, esa maggo visuddhiyā. 


278. ““Sabbe sankhārā dukkha” ti, yada paññaya passati; 
Atha nibbindati dukkhe, esa maggo visuddhiya. 

279. *'Sabbe dhammā anattā” ti, yada paññaya passati; 
Atha nibbindati dukkhe, esa maggo visuddhiyā. 


280. Utthānakālamhi anutthahāno, yuvā balī ālasiyam upeto; 
Samsannasankappamano [asampannasankappamano (ka.)] kusīto, paññaya maggam alaso na 
vindati. 

281. Vācānurakkhī manasā susamvuto, kāyena ca nākusalam kayirā [akusalam na kayirā (sī. sya. 
kam. pī.)|; 
Ete tayo kammapathe visodhaye, ārādhaye maggamisippaveditam. 

282. Yogā ve jāyatī [jāyate (katthaci)] bhūri, ayogā bhūrisankhayo; 
Etam dvedhāpatham iiatvā, bhavāya vibhavāya ca; 
Tathāttānam niveseyya, yathā bhūri pavaddhati. 


283. Vanam chindatha mā rukkham, vanato jāyate bhayam; 
Chetvā vanañca vanathafica, nibbanā hotha bhikkhavo. 


284. Yāva hi vanatho na chijjati, aņumattopi narassa nārisu; 
Patibaddhamanova [patibandhamanova (ka.)] tava so, vaccho khīrapakova [khīrapānova (pī.)] 


mātari. 


285. Ucchinda sinehamattano kumudam sāradikamva [panina |: 
Santimaggameva brūhaya, nibbānam sugatena desitam. 


286. Idha vassam vasissāmi, idha hemantagimhisu; 
Iti bālo vicinteti, antarāyam na bujjhati. 


287. Tam puttapasusammattam, byāsattamanasam naram; 
Suttam gāmam mahoghova, maccu ādāya gacchati. 


288. Na santi puttā tāņāya, na pitā nāpi bandhavā; 
Antakenādhipannassa, natthi fiātīsu tanata. 


289. Etamatthavasam ñatvā, paņdito sīlasamvuto; 
Nibbānagamanam maggam, khippameva visodhaye. 


Maggavaggo vīsatimo nitthito. 


21. Pakiņņakavaggo 


290. Mattāsukhapariccāgā, passe ce vipulam sukham; 
Caje mattāsukham dhīro, sampassam vipulam sukham. 


291. Paradukkhūpadhānena, attano [yo attano (syā. pī. ka.)] sukhamicchati; 
Verasamsaggasamsattho, vera so na parimuccāati. 


292. Yañhi kiccam apaviddham [tadapaviddham (sī. syā.)], akiecam pana kayirati; 
Unnaļānam pamattānam, tesam vaddhanti āsavā. 


293. Yesafica susamāraddhā, niccam kāyagatā sati; 

Akiccam te na sevanti, kicce sātaccakārino; 
Satanam sampajānānam, attham gacchanti āsavā. 


294. Mātaram pitaram hantvā, rājāno dve ca khattiye; 
Rattham sānucaram hantvā, anīgho yāti brāhmaņo. 


295. Mātaram pitaram hantvā, rājāno dve ca sotthiye; 
Veyagghapaficamam hantvā, anīgho yati brāhmaņo. 


296. Suppabuddham pabujjhanti, sadā gotamasāvakā; 
Yesam diva ca ratto ca, niccam buddhagatā sati. 


297. Suppabuddham pabujjhanti, sadā gotamasāvakā; 
Yesam diva ca ratto ca, nieccam dhammagatā sati. 


298. Suppabuddham pabujjhanti, sadā gotamasāvakā; 
Yesam diva ca ratto ca, niccam sanghagatā sati. 


299. Suppabuddham pabujjhanti, sadā gotamasāvakā; 
Yesam diva ca ratto ca, niccam kāyagatā sati. 


300. Suppabuddham pabujjhanti, sadā gotamasāvakā; 
Yesam diva ca ratto ca, ahimsāya rato mano. 


301. Suppabuddham pabujjhanti, sadā gotamasāvakā; 
Yesam divā ca ratto ca, bhāvanāya rato mano. 


302. Duppabbajjam durabhiramam, durāvāsā gharā dukhā; 
Dukkhosamānasamvāso, dukkhānupatitaddhagū; 
Tasmā na caddhagū siya, na ca [tasmā na caddhagū na ca (ka.)] dukkhānupatito siyā 
[dukkhānupātito (?)]. 


303. Saddho sīlena sampanno, yasobhogasamappito; 
Yam yam padesam bhajati, tattha tattheva pūjito. 


304. Dūre santo pakāsenti, himavantova pabbato; 
Asantettha na dissanti, rattim khittā yathā sara. 


305. Ekāsanam ekaseyyam, eko caramatandito; 
Eko damayamattānam, vanante ramito siyā. 


Pakiņņakavaggo ekavīsatimo nitthito. 


22. Nirayavaggo 
306. Abhūtavādī nirayam upeti, yo vāpi [yo cāpi (sī. pī. ka.)] katvā na karomi cāha [na karomīti 
cāha (syā.)ļ; 


Ubhopi te pecca sama bhavanti, nihīnakammā manujā parattha. 


307. Kāsāvakaņthā bahavo, pāpadhammā asaññata: 
Papa pāpehi kammehi, nirayam te upapajjare. 

308. Seyyo ayoguļo bhutto, tatto aggisikhūpamo; 
Yaiice bhufijeyya dussīlo, ratthapindamasaññato. 


309. Cattāri thānāni naro pamatto, āpajjati paradārūpasevī; 
Apuññalabham na nikāmaseyyam, nindam tatīyam nirayam catuttham. 


310. Apuññalabho ca gatī ca pāpikā, bhītassa bhītāya ratī ca thokikā; 
Rājā ca daņdam garukam paņeti, tasmā naro paradāram na seve. 


311. Kuso yathā duggahito, hatthamevānukantati; 
Samaññam dupparāmattham, nirayāyupakaddhati. 


312. Yam kiñci sithilam kammam, samkilitthatica yam vatam; 
Sankassaram brahmacariyam, na tam hoti mahapphalam. 


313. Kayirā ce kayirāthenam [kayirā nam (ka.)], daļhamenam parakkame; 
Sithilo hi paribbājo, bhiyyo ākirate rajam. 


314. Akatam dukkatam seyyo, pacchā tappati dukkatam; 
Katafica sukatam seyyo, yam katvā nānutappati. 


315. Nagaram yathā paccantam, guttam santarabāhiram; 
Evam gopetha attānam, khaņo vo [khaņo ve (sī. pī. ka.)] mā upaccagā; 
Khaņātītā hi socanti, nirayamhi samappitā. 


316. Alajjitāye lajjanti, lajjitāye na lajjare; 
Micchāditthisamādānā, sattā gacchanti duggatim. 


317. Abhaye bhayadassino, bhaye cābhayadassino; 
Micchāditthisamādānā, sattā gacchanti duggatim. 


318. Avajje vajjamatino, vajje cāvajjadassino; 
Micchāditthisamādānā, sattā gacchanti duggatim. 


319. Vajjafica vajjato fiatvā, avajjafica avajjato; 
Sammāditthisamādānā, sattā gacchanti suggatim. 


Nirayavaggo dvāvīsatimo nitthito. 


23. Nāgavaggo 


320. Aham nāgova sangāme, cāpato patitam saram; 
Ativākyam titikkhissam, dussīlo hi bahujjano. 


321. Dantam nayanti samitim, dantam rājābhirūhati; 
Danto settho manussesu, yotivākyam titikkhati. 


322. Varamassatarā dantā, ājānīyā ca [ājānīyāva (syā.)] sindhavā; 
Kufjarā ca [kuiijarāva (syā.)] mahānāgā, attadanto tato varam. 


323. Na hi etehi yānehi, gaccheyya agatam disam; 

Yathattana sudantena, danto dantena gacchati. 


324. Dhanapalo [dhanapalako (sī. sya. kam. pī.)] nama kuñjaro, katukabhedano [katukappabhedano 
(sī. syā. pī.)] dunnivārayo; 
Baddho kabaļam na bhufijati, sumarati [susarati (ka.)] nāgavanassa kufijaro. 


325. Middhī yada hoti mahagghaso ca, niddāyitā samparivattasāyī; 
Mahāvarāhova nivāpaputtho, punappunam gabbhamupeti mando. 


326. Idam pure cittamacāri cārikam, yenicchakam yatthakāmam yathāsukham; 
Tadajjaham niggahessāmi yoniso, hatthippabhinnam viya atkusaggaho. 


327. Appamādaratā hotha, sacittamanurakkhatha; 
Duggā uddharathattānam, panke sannova [sattova (sī. pī.)| kufijaro. 


328. Sace labhetha nipakam sahāyam, saddhim caram sādhuvihāridhīram; 
Abhibhuyya sabbāni parissayāni, careyya tenattamano satīmā. 


329. No ce labhetha nipakam sahāyam, saddhim caram sādhuvihāridhīram; 
Rājāva rattham vijitam pahāya, eko care mātangaraitieva nāgo. 


330. Ekassa caritam seyyo, natthi bāle sahāyatā; 
Eko care na ca pāpāni kayirā, appossukko mātangaratītieva nāgo. 


331. Atthamhi jātamhi sukha sahāyā, tutthī sukha yā itarītarena; 
Puññam sukham jīvitasankhayamhi, sabbassa dukkhassa sukham pahānam. 


332. Sukhā matteyyatā loke, atho petteyyatā sukha: 
Sukhā sāmafifiatā loke, atho brahmaññata sukha. 


333. Sukham yāva jarā sīlam, sukhā saddhā patitthitā; 
Sukho paññaya patilābho, pāpānam akaraņam sukham. 


Nāgavaggo tevīsatimo nitthito. 


24. Taņhāvaggo 


334. Manujassa pamattacārino, taņhā vaddhati māluvā viya; 
So plavatī [plavati (sī. pī.), palavetī (ka.), uplavati (?)] hura huram, phalamiecchamva vanasmi 
vānaro. 


335. Yam esa sahate jammī, taņhā loke visattikā; 
Sokā tassa pavaddhanti, abhivatthamva [abhivaddhamva (syā.), abhivattamva (pī.), 
abhivuddhamva (ka.)] bīraņam. 


336. Yo cetam sahate jammim, taņham loke duraccayam; 
Sokā tamhā papatanti, udabinduva pokkharā. 


337. Tam vo vadāmi bhaddam vo, yāvantettha samāgatā; 


Taņhāya mūlam khaņatha, usīratthova bīraņam; 
Mā vo naļamva sotova, māro bhafiji punappunam. 


www.tipitaka.org Vipassana Research Institute 


Page 24 sur 30 


338. Yathapi müle anupaddave daļhe, chinnopi rukkho punareva rūhati; 
Evampi tanhanusaye anūhate, nibbattatī dukkhamidam punappunam. 


339. Yassa chattimsati sota, manapasavana bhusā; 
Maha [vāhā (sī. sya. pī.)] vahanti dudditthim, sankappā rāganissitā. 


340. Savanti sabbadhi sota, lata uppajja [ubbhijja (sī. sya. kam. pī.)] titthati; 
Tañca disvā latam jātam, mūlam paññaya chindatha. 


341. Saritāni sinehitāni ca, somanassāni bhavanti jantuno; 
Te sātasitā sukhesino, te ve jātijarūpagā narā. 


342. Tasiņāya purakkhatā paja, parisappanti sasova bandhito [bādhito (bahūsu)]; 
Samyojanasangasattakā, dukkhamupenti punappunam cirāya. 


343. Tasiņāya purakkhatā pajā, parisappanti sasova bandhito; 
Tasmā tasiņam vinodaye, ākankhanta [bhikkhū ākankhī (sī.), bhikkhu ākankham (syā.)| 
virāgamattano. 


344. Yo nibbanatho vanādhimutto, vanamutto vanameva dhāvati; 
Tam puggalametha passatha, mutto bandhanameva dhāvati. 


345. Na tam daļham bandhanamāhu dhīrā, yadāyasam dārujapabbajaīica [dārūjam babbajatica (sī. 
pī.)]; 
Sārattarattā maņikuņdalesu, puttesu dāresu ca yā apekkhā. 


346. Etam daļham bandhanamāhu dhīrā, ohārinam sithilam duppamuicam; 
Etampi chetvāna paribbajanti, anapekkhino kāmasukham pahāya. 


347. Ye rāgarattānupatanti sotam, sayamkatam makkatakova jālam; 
Etampi chetvāna vajanti dhīrā, anapekkhino sabbadukkham pahāya. 


348. Muñca pure muñca pacchato, majjhe muñca bhavassa pāragū; 
Sabbattha vimuttamānaso, na punam jātijaram upehisi. 


349. Vitakkamathitassa jantuno, tibbarāgassa subhānupassino; 
Bhiyyo taņhā pavaddhati, esa kho daļham [esa gāļham (ka.)] karoti bandhanam. 


350. Vitakkūpasame ca [vitakkūpasameva (ka.)] yo rato, asubham bhāvayate sadā sato; 
Esa [eso (?)] kho byanti kāhiti, esa [eso (?)] checchati mārabandhanam. 


351. Nitthangato asantāsī, vītataņho anangaņo; 
Acchindi bhavasallāni, antimoyam samussayo. 


352. Vītataņho anādāno, niruttipadakovido; 
Akkharānam sannipātam, Jañña pubbāparāni ca; 


Sa ve **antimasārīro, mahapañño mahāpuriso' ti vuccati. 


353. Sabbābhibhū sabbavidūhamasmi, sabbesu dhammesu anūpalitto; 


Sabbaiijaho taņhakkhaye vimutto, sayam abhiññaya kamuddiseyyam. 


354. Sabbadānam dhammadānam Jināti, sabbarasam dhammaraso jināti; 

Sabbaratim dhammarati jināti, tanhakkhayo sabbadukkham jināti. 


355. Hananti bhogā dummedham, no ca pāragavesino; 
Bhogataņhāya dummedho, hanti aiīfieva attanam. 


356. Tiņadosāni khettāni, rāgadosā ayam paja; 
Tasmā hi vītarāgesu, dinnam hoti mahapphalam. 


357. Tiņadosāni khettāni, dosadosā ayam paja; 
Tasmā hi vītadosesu, dinnam hoti mahapphalam. 


358. Tiņadosāni khettāni, mohadosā ayam pajā; 
Tasmā hi vītamohesu, dinnam hoti mahapphalam. 


359. (Tiņadosāni khettāni, icchādosā ayam paja; 
Tasmā hi vigaticchesu, dinnam hoti mahapphalam.) [( ) videsapotthakesu natthi, 
atthakathāyampi na dissati] 


Tiņadosāni khettāni, taņhādosā ayam pajā; 
Tasmā hi vītataņhesu, dinnam hoti mahapphalam. 


Taņhāvaggo catuvīsatimo nitthito. 


25. Bhikkhuvaggo 


360. Cakkhunā samvaro sādhu, sādhu sotena samvaro; 
Ghānena samvaro sādhu, sādhu jivhāya samvaro. 


361. Kāyena samvaro sādhu, sādhu vācāya samvaro; 
Manasā samvaro sādhu, sādhu sabbattha samvaro; 
Sabbattha samvuto bhikkhu, sabbadukkhā pamuccati. 


362. Hatthasamyato pādasamyato, vācāsamyato samyatuttamo; 
Ajjhattarato samāhito, eko santusito tamāhu bhikkhum. 


363. Yo mukhasamyato bhikkhu, mantabhāņī anuddhato; 
Attham dhammafīca dīpeti, madhuram tassa bhāsitam. 


364. Dhammārāmo dhammarato, dhammam anuvicintayam; 
Dhammam anussaram bhikkhu, saddhammā na parihāyati. 


365. Salābham natimaññeyya, naññesam pihayam care; 
Aññesam pihayam bhikkhu, samādhim nādhigacchati. 


366. Appalābhopi ce bhikkhu, salābham nātimaññati; 
Tam ve devā pasamsanti, suddhājīvim atanditam. 


367. Sabbaso nāmarūpasmim, yassa natthi mamāyitam; 


ma): 


Asatā ca na socati, sa ve **bhikkhū''ti vuccati. 


368. Mettāvihārī yo bhikkhu, pasanno buddhasāsane; 

Adhigacche padam santam, sankhārūpasamam sukham. 


369. Siñca bhikkhu imam nāvam, sittā te lahumessati; 
Chetvā rāgafica dosaīīca, tato nibbānamekhisi. 


370. Pañca chinde pañca jahe, pafica cuttari bhāvaye; 
Pañca sangātigo bhikkhu, **oghatiņņo' ti vuccati. 


371. Jhāya bhikkhu [jhāya tuvam bhikkhu (?)] mā pamādo [mā ca pamādo (sī. sya. pī.)], mā te 
kāmaguņe ramessu [bhamassu (sī. pī.), bhavassu (syā.), ramassu (ka.)] cittam; 
Mā lohaguļam gilī pamatto, mā kandi **dukkhamida'”nti dayhamāno. 


372. Natthi jhānam apaīīiassa, pañña natthi ajhāyato [ajjhāyino (ka.)]; 
Yamhi jhānaīica pañña ca, sa ve nibbānasantike. 


373. Suññagaram pavitthassa, santacittassa bhikkhuno; 
Amānusī rati hoti, sammā dhammam vipassato. 


374. Yato yato sammasati, khandhānam udayabbayam; 
Labhatī [labhati (pī.), labhate (ka.)] pītipāmojjam, amatam tam vijānatam. 


375. Tatrāyamādi bhavati, idha paññassa bhikkhuno; 
Indriyagutti santutthi, pātimokkhe ca samvaro. 


376. Mitte bhajassu kalyāņe, suddhājīve atandite; 
Patisanthāravutyassa [patisandhāravutyassa (ka.)|, ācārakusalo siya; 
Tato pāmojjabahulo, dukkhassantam karissati. 


377. Vassikā viya pupphāni, maddavāni [majjavāni (ka. tika) paccavāni (ka. attha.)] pamuiicati; 
Evam ragañca dosatica, vippamuficetha bhikkhavo. 


378. Santakāyo santavāco, santavā susamāhito [santamano susamāhito (syā. pī.), santamano 
samāhito (ka.)]; 
Vantalokāmiso bhikkhu, **upasanto'*ti vuccati. 


379. Attanā codayattānam, patimamsetha attanā [patimāse attamattanā (sī. pī.), pattmamse 
tamattanā (syā.)]; 
So attagutto satimā, sukham bhikkhu vihāhisi. 

380. Attā hi attano nātho, (ko hi nātho paro siyā) [( ) videsapotthakesu natthi] 
Attā hi attano gati; 


Tasmā samyamamattānam [samyamaya ttānam (sī. pī.)], assam bhadramva vāņijo. 


381. Pāmojjabahulo bhikkhu, pasanno buddhasāsane; 
Adhigacche padam santam, sankhārūpasamam sukham. 


382. Yo have daharo bhikkhu, yuñjati buddhasāsane; 
Somam [so imam (sī. syā. kam. pī.)] lokam pabhāseti, abbhā muttova candimā. 


Bhikkhuvaggo paficavīsatimo nitthito. 

26. Brāhmaņavaggo 


Chinda sotam parakkamma, kame panuda brāhmaņa; 
Sankhārānam khayam iiatvā, akataññusi brahmana. 


Yadā dvayesu dhammesu, pāragū hoti brāhmaņo; 
Athassa sabbe samyogā, attham gacchanti jānato. 


Yassa param aparam va, paraparam na vijjati; 
Vītaddaram visamyuttam, tamaham brümi brahmanam. 


Jhāyim virajamāsīnam, katakiccamanasavam; 
Uttamatthamanuppattam, tamaham brūmi brāhmaņam. 


Diva tapati ādicco, rattimābhāti candimā; 
Sannaddho khattiyo tapati, jhāyī tapati brāhmaņo; 
Atha sabbamahorattim [sabbamahorattam (?)], buddho tapati tejasā. 


Bāhitapāpoti brāhmaņo, samacariyā samaņoti vuccati; 
Pabbājayamattano malam, tasmā **pabbajito'*ti vuccati. 


Na brāhmaņassa pahareyya, nāssa muñcetha brāhmaņo; 


Dhī [dhi (sya. byākaraņesu)] brāhmaņassa hantāram, tato dhī yassa [yo + assa = 


mufcati. 


Na brāhmaņassetadakifici seyyo, yada nisedho manaso piyehi; 
Yato yato himsamano nivattati, tato tato sammatimeva dukkham. 


Yassa kāyena vācāya, manasā natthi dukkatam; 
Samvutam tīhi thānehi, tamaham brūmi brāhmaņam. 


Yamhā dhammam vijāneyya, sammāsambuddhadesitam; 
Sakkaccam tam namasseyya, aggihuttamva brāhmaņo. 


Na jatāhi na gottena, na jaccā hoti brāhmaņo; 
Yamhi saccafica dhammo ca, so suci so ca brāhmaņo. 


Kim te jatāhi dummedha, kim te ajinasātiyā; 
Abbhantaram te gahanam, bāhiram parimajjasi. 


Pamsukūladharam jantum, kisam dhamanisanthatam; 
Ekam vanasmim jhāyantam, tamaham brūmi brāhmaņam. 


Na cāham brāhmaņam brūmi, yonijam mattisambhavam; 
Bhovādi nāma so hoti, sace hoti sakificano; 
Akificanam anādānam, tamaham brūmi brāhmaņam. 


Sabbasamyojanam chetvā, yo ve na paritassati; 
Sangātigam visamyuttam, tamaham brūmi brāhmaņam. 

yassa] 


Chetvā naddhim [nandhim (ka. sī.), nandim (pī.)] varattaiica, sandānam [sandāmam (sī.)] 

sahanukkamam: 
Ukkhittapaligham buddham, tamaham brūmi brāhmaņam. 


399. Akkosam vadhabandhaīca, aduttho yo titikkhati; 
Khantībalam balānīkam, tamaham brūmi brāhmaņam. 


400. Akkodhanam vatavantam, sīlavantam anussadam; 
Dantam antimasārīram, tamaham brūmi brāhmaņam. 


401. Vāri pokkharapatteva, āraggeriva sāsapo; 
Yo na limpati [lippati (sī. pī.)] kāmesu, tamaham brūmi brāhmaņam. 


402. Yo dukkhassa pajānāti, idheva khayamattano; 
Pannabhāram visamyuttam, tamaham brūmi brāhmaņam. 


403. Gambhīrapaiītiam medhāvim, maggāmaggassa kovidam; 
Uttamatthamanuppattam, tamaham brūmi brāhmaņam. 


404. Asamsattham gahatthehi, anāgārehi cūbhayam; 
Anokasārimappiccham, tamaham brūmi brāhmaņam. 


405. Nidhāya daņdam bhūtesu, tasesu thāvaresu ca; 
Yo na hanti na ghāteti, tamaham brūmi brāhmaņam. 


406. Aviruddham viruddhesu, attadaņdesu nibbutam; 
Sādānesu anādānam, tamaham brūmi brāhmaņam. 


407. Yassa rāgo ca doso ca, māno makkho ca pātito; 

Sāsaporiva āraggā [āragge (ka.)|, tamaham brūmi brāhmaņam. 
408. Akakkasam viññapanim, giram saccamudīraye; 

Yaya nābhisaje kañci [kifici (ka.)|, tamaham brūmi brāhmaņam. 


409. Yodha dīgham va rassam vā, aņum thūlam subhāsubham; 
Loke adinnam nādiyati [nādeti (ma. ni. 2.459)], tamaham brūmi brāhmaņam. 


410. Āsā yassa na vijjanti, asmim loke paramhi ca; 

Nirāsāsam [nirāsayam (sī. sya. pī.), nirāsakam (?)] visamyuttam, tamaham brūmi brāhmaņam. 
411. Yassālayā na vijjanti, atifiāāya akathamkathī; 

Amatogadhamanuppattam, tamaham brūmi brāhmaņam. 


412. Yodha puññañca papañca, ubho sangamupaccagā; 
Asokam virajam suddham, tamaham brūmi brāhmaņam. 


413. Candamva vimalam suddham, vippasannamanāvilam; 
Nandībhavaparikkhīņam, tamaham brūmi brāhmaņam. 


414. Yomam [yo imam (sī. syā. kam. pī.)] palipatham duggam, samsāram mohamaccagā; 


Tiņņo pāragato [pāragato (sī. sya. kam. pī.)] jhāyī, anejo akathamkathī; 
Anupādāya nibbuto, tamaham brūmi brāhmaņam. 

415. Yodha kāme pahantvana [pahatvāna (sī. pī.)|, anāgāro paribbaje; 
Kāmabhavaparikkhīņam, tamaham brūmi brāhmaņam [idam gāthādvayam videsapotthakesu 
sakideva dassitam]. 


416. Yodha taņham pahantvāna, anāgāro paribbaje; 
Taņhābhavaparikkhīņam, tamaham brūmi brāhmaņam. 


417. Hitvā mānusakam yogam, dibbam yogam upaccagā; 
Sabbayogavisamyuttam, tamaham brūmi brāhmaņam. 


418. Hitvā ratifica aratifica, sītibhūtam nirūpadhim; 
Sabbalokābhibhum vīram, tamaham brūmi brāhmaņam. 


419. Cutim yo vedi sattānam, upapattifica sabbaso; 
Asattam sugatam buddham, tamaham brūmi brāhmaņam. 


420. Yassa gatim na jānanti, devā gandhabbamānusā; 
Khīņāsavam arahantam, tamaham brūmi brāhmaņam. 


421. Yassa pure ca pacchā ca, majjhe ca natthi kiñcanam; 
Akiñcanam anādānam, tamaham brūmi brāhmaņam. 


422. Usabham pavaram vīram, mahesim vijitāvinam; 
Anejam nhātakam [nahātakam (sī. sya. kam pī.)] buddham, tamaham brūmi brāhmaņam. 


423. Pubbenivāsam yo vedi, saggāpāyaīica passati, 


Atho jātikkhayam patto, abhiññavosito muni; 
Sabbavositavosānam, tamaham brūmi brāhmaņam. 


Brāhmaņavaggo chabbīsatimo nitthito. 


(Ettāvatā sabbapathame yamakavagge cuddasa vatthūni, appamādavagge nava, cittavagge nava, 
pupphavagge dvādasa, bālavagge pannarasa, paņditavagge ekādasa, arahantavagge dasa, sahassavagge 
cuddasa, pāpavagge dvādasa, daņdavagge ekādasa, jarāvagge nava, attavagge dasa, lokavagge ekādasa, 
buddhavagge nava [attha (ka.)], sukhavagge attha, piyavagge nava, kodhavagge attha, malavagge 
dvādasa, dhammatthavagge dasa, maggavagge dvādasa, pakiņņakavagge nava, nirayavagge nava, 
nāgavagge attha, taņhāvagge dvādasa, bhikkhuvagge dvādasa, brāhmaņavagge cattālīsāti paficādhikāni 
tīņi vatthusatāni. 


Satevīsacatussatā, catusaccavibhāvinā; 
Satattayafica vatthūnam, paficādhikam samutthitāti) [( ) etthantare pātho videsapotthakesu 
natthi, atthakathāsuyeva dissati]. 


[dhammapadassa vaggassuddānam$yamakam pamādam cittam, puppham balañca 
paņditam. $rahantam sahassam pāpam, daņdam jarā attalokam.$buddham sukham piyam kodham, 
malam dhammatthamaggaīica.$pakiņņakam nirayam nāgam, taņhā bhikkhū ca 
brāhmaņo.$gāthāyuddānam$yamake vīsagāthāyo, appamādalokamhi ca.$piye dvādasagāthāyo, citte 
jarattekādasa. $pupphabālasahassamhi, buddha magga pakiņņake.$soļasa paņdite kodhe, niraye nāge 
catuddasa.$arahante dasaggāthā, pāpasukhamthi terasa.$sattarasa daņdadhammatthe, malamhi 
ekavīsati.$taņhāvagge sattabbīsa, tevīsa bhikkhuvaggamhi.$brāhmaņe ekatālīsa, catussatā satevīsa. 


(ka.)] 

Dhammapade vagganamuddanam — 


Yamakappamado cittam, puppham balena pandito; 
Arahanto sahassañca, papam dandena te dasa. 


Jara attā ca loko ca, buddho sukham piyena ca; 
Kodho malañca dhammattho, maggavaggena vtsati. 


Pakinnam nirayo nāgo, tanha bhikkhu ca brāhmaņo; 
Ete chabbīsati vaggā, desitadiccabandhuna. 


Gathanamuddanam — 


Yamake vīsati gāthā, appamadamhi dvādasa; 
Ekādasa cittavagge, pupphavaggamthi soļasa. 


Bale ca soļasa gāthā, panditamhi catuddasa; 
Arahante dasa gāthā, sahasse honti soļasa. 


Terasa pāpavaggamhi, dandamhi dasa satta ca; 
Ekādasa jarā vagge, attavaggamthi tā dasa. 


Dvādasa lokavaggamhi, buddhavagganmhi thārasa [soļasa (sabbattha)|; 
Sukhe ca piyavagge ca, gāthāyo honti dvādasa. 


Cuddasa kodhavaggamhi, malavaggekavīsati; 
Sattarasa ca dhammatthe, maggavagge sattarasa. 


Pakiņņe soļasa gāthā, niraye nāge ca cuddasa; 
Chabbīsa taņhāvaggamthi, tevīsa bhikkhuvaggikā. 


Ekatālīsagāthāyo, brāhmaņe vaggamuttame; 
Gāthāsatāni cattāri, tevīsa ca punāpare; 


Dhammapade nipātamhi, desitādiccabandhunāti. 


Dhammapadapāļi nitthitā. 


www.tipitaka.org Vipassana Research Institute 


